

**Еуразиялық технологиялық платформаларды қалыптастыру туралы**

Еуразиялық Үкіметаралық Кеңестің 2015 жылғы 29 мамырдағы № 11 Өкімі

      2014 жылғы 29 мамырдағы Еуразиялық экономикалық одақ туралы шарттың 92-бабының 9-тармағын, Өнеркәсіптік ынтымақтастық туралы хаттаманы (2014 жылғы 29 мамырдағы Еуразиялық экономикалық одақ туралы шартқа № 27 қосымша) іске асыру, Жоғары Еуразиялық экономикалық кеңестің 2013 жылғы 31 мамырдағы № 40 шешімінде айқындалған бағыттар бойынша Еуразиялық экономикалық одаққа мүше мемлекеттердің ынтымақтастығын ұйымдастыру мақсатында:

      1. Еуразиялық экономикалық одаққа мүше мемлекеттердің үкіметтері Еуразиялық экономикалық комиссиямен бірлесіп 2015 жылғы 1 желтоқсанға дейін мынадай құжаттарды:

      қаржыландыру тетіктері қамтылатын, еуразиялық технологиялық платформаларды қалыптастыру және олардың жұмыс істеуі туралы ережелердің жобасын;

      салалық бағыттар бойынша еуразиялық технологиялық платформалар тізбесінің жобасын әзірлесін және олардың Еуразиялық үкіметаралық кеңестің қарауына енгізілуін қамтамасыз етсін.

      2. Осы өкім ресми жарияланған күнінен бастап күшіне енеді.

|  |  |  |  |  |  |  |  |
| --- | --- | --- | --- | --- | --- | --- | --- |
| Еуразиялық үкіметаралық кеңес мүшелері:   |  |  |  |  | | --- | --- | --- | --- | | Армения Республикасынан | Беларусь Республикасынан | Қазақстан Республикасынан | Ресей Федерациясынан | |  |  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК